Enam kui paarsada asustatud saarekest, kristallselge vesi, rohkelt rohelust ja kaljust maastikku, traditsioonilised kombed ja hea toit – on rohkelt põhjuseid, miks just Kreeka on väga populaarne puhkusepaik.
Valikus on Kreeta, Korfu, Rhodos, Santorini ja uue sihtkohana ka kaunis väikesaar Kos.
Kos on väike, kuid kaunis saar Kreeka lõunarannikul Türgi külje all, mida peetakse arstiteaduse rajaja Hippokratese sünnikohaks. Saarel on 112 kilomeetri pikkune rannajoon, mida iseloomustavad laitmatult puhas liiv ning ümber kasvavad palmid. Lisades sinna juurde metsikult kasvavad oliivi- ja viigimarjapuud, tsitruselised, aprikoosid ja granaatõunad, võib Kosi lugeda lausa paradiisisaareks.
Kreeta on nagu riik riigis, omaenda kultuuri ja aktiivsete turismikuurortidega – Hania ja Rethymno külastamist väärt vanalinnad, mõnusad rannad, traditsioonilised mägikülad ja ülihea toit. Matkahuvilistele pakub põnevust Samaaria mäekuru.
Korfut, mida kohalikud kutsuvad seda Kérkyraks, peetakse Kreeka kõige rohelisemaks ja ilusamaks saareks. Lisaks leiab saarelt Veneetsia kaupmeeste, itaallaste, brittide ja prantslaste mõjutusi.
Rhodose saar ja keskaegne Rhodose linn on tuntud eelkõige oma randade, aga ka varemete poolest. Saarel on lihtne leida ka kultuurseid tegevusi – Rhodosel on mitu muuseumi ja arhitektuurilist mälestusmärki, samuti asus siin kunagi üks seitsmest maailmaimest, Rhodose koloss.
Santorinit ääristavad imelised musta, valge ja punase liivaga rannad ning saarele annavad kordumatu ilu kohalike elanike valgeks lubjatud majakesed.